b"\n_START_ARTICLE_\nSekolah Menengah Kebangsaan Dato' Sheikh Ahmad\n_START_SECTION_\nSejarah\n_START_PARAGRAPH_\nSekolah Menengah Kebangsaan Dato\xe2\x80\x99 Sheikh Ahmad diasaskan pada 1 Januari 1964 sebagai Sekolah Menengah Aliran Kebangsaan yang pertama di Perlis. Sebelumnya, ia ditumpangkan di Sekolah Inggeris Derma, Kangar mulai Mei 1958._NEWLINE_Sekolah ini dirasmikan pada 12 Jun 1964 oleh Y.T.M Tengku Suleiman Ibni Almarhum Tengku Bendahara Abu Bakar sebagai Sekolah Menengah Melayu Arau. Pada 3 November 1966, sekolah ini diberi nama baharu, iaitu Sekolah Menengah Kebangsaan Dato\xe2\x80\x99 Sheikh Ahmad dengan menerima hanya pelajar Tingkatan 4 dan 5 sahaja, manakala Tingkatan 1, 2, dan 3 belajar di Sekolah Melayu Arau._NEWLINE_Mulai 1968, sekolah ini menjadi pusat aliran sains bagi pelajar Tingkatan 4 seluruh negeri Perlis yang berakhir pada 1977. Pada 1 Julai 1970, Sekolah Menengah Dato\xe2\x80\x99 Sheikh Ahmad dicantumkan dengan Sekolah Melayu Arau. Pada 1972, Sekolah Menengah Dato\xe2\x80\x99 Sheikh Ahmad memasuki era baru apabila Tingkatan 6 Rendah Sastera dimulakan dan setahun kemudian, Tingkatan 6 Rendah Sains._NEWLINE_Pada tahun 1994, Sekolah Menengah Kebangsaan Dato\xe2\x80\x99 Sheikh Ahmad dijadikan sebagai salah sebuah sekolah kawalan di Perlis, maka hanya pelajar-pelajar berkelayakan sahaja akan ditempatkan di sekolah ini._NEWLINE_Pada tahun 1997, sekolah ini dijadikan sekolah perintis Kementerian Pendidikan bagi mata pelajaran Perkomputeran peringkat STPM dan seterusnya pada tahun 1999, sekolah ini sekali lagi dipilih sebagai sekolah perintis Kementerian Pendidikan bagi mata pelajaran Teknologi Maklumat peringkat SPM._NEWLINE_Pada 10 Oktober 2017, sekolah ini telah diiktiraf sebagai IB World School oleh International Baccalaureate organization. Sekolah ini menawarkan Middle Year Programme selama 5 tahun kepada pelajar yang ingin melanjutkan pelajaran setelah mendapat keputusan Ujian Penilaian Sekolah Rendah (UPSR).\n_START_SECTION_\nPencapaian\n_START_PARAGRAPH_\nSekolah ini merupakan antara Sekolah Kluster Kecemerlangan di Negeri Perlis._NEWLINE_Pada tahun 2017 sekolah ini telah diiktiraf sebagai IB World School."